# Úradný vestník C 146A/4. m

| | ISSN 1977-1037 |
| --- | --- |
| Úradný vestník
  Európskej únie | C 146A |
| | |
| Slovenské vydanie | Informácie a oznámenia | Ročník 634. mája 2020 |

ISSN 1977-1037

Úradný vestník

Európskej únie

C 146A

Slovenské vydanie

Informácie a oznámenia

Ročník 634. mája 2020

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Európsky ombudsman |
| 2020/C 146 A/01 | Oznámenie o voľnom pracovnom mieste OMB/04/2020 — Riaditeľ pre vyšetrovania | 1 |

Obsah

Strana

V   Oznamy

ADMINISTRATÍVNE POSTUPY

Európsky ombudsman

2020/C 146 A/01

Oznámenie o voľnom pracovnom mieste OMB/04/2020 — Riaditeľ pre vyšetrovania

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európsky ombudsman

| 4.5.2020 | SK | Úradný vestník Európskej únie | CA 146/1 |
| --- | --- | --- | --- |

4.5.2020

SK

Úradný vestník Európskej únie

CA 146/1

---

OZNÁMENIE O VOĽNOM PRACOVNOM MIESTE OMB/04/2020

Riaditeľ pre vyšetrovania

(2020/C 146 A/01)

VŠEOBECNÉ INFORMÁCIE

| Názov funkcie: | riaditeľ |
| --- | --- |
| Funkčná skupina a platová trieda: | AD 14 |
| Právny základ: | článok 29 ods. 2 služobného poriadku (1) |
| Miesto práce: | Brusel |
| Uzávierka prihlášok: | 31. máj 2020 |
| Preferovaný dátum nástupu: | čo najskôr |

Názov funkcie:

riaditeľ

Funkčná skupina a platová trieda:

AD 14

Právny základ:

článok 29 ods. 2 služobného poriadku (1)

Miesto práce:

Brusel

Uzávierka prihlášok:

31. máj 2020

Preferovaný dátum nástupu:

čo najskôr

KTO SME

Poslaním Úradu európskeho ombudsmana je slúžiť demokracii v spolupráci s inštitúciami Európskej únie (EÚ) vytvorením efektívnejšej, zodpovednej, transparentnej a etickej správy EÚ. Úrad európskeho ombudsmana podporuje dobrú správu vecí verejných a jeho snahou je odhaliť nesprávne úradné postupy s cieľom napraviť ich.

Úrad vyšetruje sťažnosti občanov, ktoré sa týkajú rôznych problémov počínajúc nedostatočnou komunikáciu či nízkou úrovňou služieb cez chýbajúcu transparentnosť pri prijímaní rozhodnutí a zamietnutie žiadostí o prístup k dokumentom až po porušovanie základných práv a zmluvné záležitosti. Okrem toho vedie vyšetrovania z vlastného podnetu zamerané na systémové problémy, ktoré majú vplyv na kvalitu administratívy EÚ. Hlavnými zásadami, ktorými sa úrad riadi, sú nezávislosť, integrita, spravodlivosť, zodpovednosť, transparentnosť, dialóg a služby.

Úrad európskeho ombudsmana je malé dynamické pracovisko, ktoré má podľa plánu približne 70 pracovných miest a ročný rozpočet vo výške cca 12 miliónov EUR. Má pôsobisko v Bruseli a v Štrasburgu. Ponúka dynamické pracovné prostredie s plochou hierarchickou štruktúrou založené na rešpekte, moderné pracovné nástroje umožňujúce efektívnosť, flexibilnosť, dobré pracovné podmienky vrátane rovnováhy medzi osobným a pracovným životom, ako aj príjemnú pracovnú atmosféru. V radoch vedúcich pracovníkov a administrátorov sme dosiahli vyvážené zastúpenie mužov a žien.

PRACOVNÁ NÁPLŇ

Riaditeľstvo pre vyšetrovania zodpovedá za kľúčové činnosti úradu, medzi ktoré patrí vedenie vyšetrovaní možných prípadov nesprávneho úradného postupu v rámci inštitúcií, orgánov a agentúr EÚ a podporovanie postupov v súlade s dobrou správou vecí verejných.

Riaditeľ sa bude zodpovedať generálnemu tajomníkovi a bude úzko spolupracovať s kanceláriou ombudsmana.

Riaditeľ bude zabezpečovať kvalitu služieb, ktoré riaditeľstvo poskytuje, ako aj efektívnu komunikáciu a spoluprácu v rámci samotného riaditeľstva, ale aj s kanceláriou ombudsmana a s generálnym sekretariátom.

Vzhľadom na to, že úrad európskeho ombudsmana má za cieľ uplatňovať politiku mobility riadiacich pracovníkov, ktorí by mali mať rozsiahle skúsenosti, uchádzači by mali byť pripravení a schopní pracovať počas svojho pôsobenia na úrade v rôznych oblastiach.

Toto výberové konanie, ktoré má menovaciemu orgánu poskytnúť čo najširší výber uchádzačov, bude prebiehať súčasne s postupmi interného a medziinštitucionálneho náboru (2).

KOHO HĽADÁME

Hľadáme riadiaceho pracovníka s preukázanými znalosťami v oblasti dobrej správy vecí verejných, tvorby politík EÚ a európskych záležitostí, so skúsenosťami s vyšetrovaniami, ako aj s výborným prehľadom o otázkach týkajúcich sa inštitúcií EÚ.

Úspešný uchádzač musí preukázať schopnosť viesť a motivovať silný tím 30 až 35 zamestnancov, riadiť zmeny a zabezpečovať dynamiku, flexibilnosť a efektívnosť celkového fungovania.

Základom je poznať oblasti a činnosti, ktoré patria do pôsobnosti riaditeľstva, ako aj schopnosť riadiť plnenie rozpočtu, obstarávanie a iné oblasti súvisiace so zabezpečovaním zdrojov.

Mimoriadne dôležitý je dôraz na udržanie pozitívnej pracovnej atmosféry a schopnosť riešiť konflikty.

Od riaditeľa pre vyšetrovania sa očakáva plnenie týchto úloh:

| — | strategicky prispievať k rozvoju politík a cieľov úradu ombudsmana a k účinnému plneniu jeho poslania, vízie a stratégie, |
| --- | --- |

—

strategicky prispievať k rozvoju politík a cieľov úradu ombudsmana a k účinnému plneniu jeho poslania, vízie a stratégie,

| — | plánovať činnosť riaditeľstva určovaním cieľov pri vedení vyšetrovaní na základe strategickej práce úradu ombudsmana, |
| --- | --- |

—

plánovať činnosť riaditeľstva určovaním cieľov pri vedení vyšetrovaní na základe strategickej práce úradu ombudsmana,

| — | zabezpečovať konzistentnosť politických cieľov a metodík vedenia vyšetrovaní vrátane inšpekcií, |
| --- | --- |

—

zabezpečovať konzistentnosť politických cieľov a metodík vedenia vyšetrovaní vrátane inšpekcií,

| — | dohliadať na prácu na jednotlivých prípadoch v rámci riaditeľstva, |
| --- | --- |

—

dohliadať na prácu na jednotlivých prípadoch v rámci riaditeľstva,

| — | poskytovať poradenstvo generálnemu tajomníkovi vo všetkých otázkach týkajúcich sa základných činností úradu ombudsmana a v prípade potreby ho zastupovať, |
| --- | --- |

—

poskytovať poradenstvo generálnemu tajomníkovi vo všetkých otázkach týkajúcich sa základných činností úradu ombudsmana a v prípade potreby ho zastupovať,

| — | vypracovať účinné kanály na komunikáciu a spoluprácu s ostatnými inštitúciami a s externými zainteresovanými stranami, |
| --- | --- |

—

vypracovať účinné kanály na komunikáciu a spoluprácu s ostatnými inštitúciami a s externými zainteresovanými stranami,

| — | vystupovať v mene úradu ombudsmana navonok a zastupovať ho na verejných podujatiach, |
| --- | --- |

—

vystupovať v mene úradu ombudsmana navonok a zastupovať ho na verejných podujatiach,

| — | zastávať funkciu povoľujúceho úradníka vymenovaného subdelegovaním, |
| --- | --- |

—

zastávať funkciu povoľujúceho úradníka vymenovaného subdelegovaním,

| — | vykonávať konkrétne úlohy podľa pokynov ombudsmana. |
| --- | --- |

—

vykonávať konkrétne úlohy podľa pokynov ombudsmana.

MIESTO VÝKONU PRÁCE

Miestom výkonu práce je Brusel. Súčasťou náplne práce budú služobné cesty na Úrad európskeho ombudsmana v Štrasburgu a na ostatné pracoviská inštitúcií EÚ. Môže to zahŕňať aj služobné cesty do iných krajín v Európskej únii alebo mimo nej.

KTO SA MÔŽE PRIHLÁSIŤ

Uchádzač musí v čase podania prihlášky spĺňať tieto požiadavky:

a)   Všeobecné podmienky

| — | štátna príslušnosť jedného z členských štátov Európskej únie, |
| --- | --- |

—

štátna príslušnosť jedného z členských štátov Európskej únie,

| — | plné občianske práva, |
| --- | --- |

—

plné občianske práva,

| — | splnené všetky povinnosti, ktoré ukladajú právne predpisy týkajúce sa vojenskej služby. |
| --- | --- |

—

splnené všetky povinnosti, ktoré ukladajú právne predpisy týkajúce sa vojenskej služby.

b)   Osobitné podmienky

i)   Kvalifikácia a odborné skúsenosti

| — | získaný vysokoškolský diplom (3), |
| --- | --- |

—

získaný vysokoškolský diplom (3),

| — | najmenej 15 rokov príslušnej odbornej praxe získanej po dosiahnutí uvedenej kvalifikácie, pričom aspoň štyri roky z toho musí predstavovať plnenie riadiacich úloh vo vedúcej funkcii. |
| --- | --- |

—

najmenej 15 rokov príslušnej odbornej praxe získanej po dosiahnutí uvedenej kvalifikácie, pričom aspoň štyri roky z toho musí predstavovať plnenie riadiacich úloh vo vedúcej funkcii.

ii)   Jazykové znalosti

Vyžaduje sa dôkladná znalosť [najmenej úroveň C1 (4)] jedného z úradných jazykov Európskej únie (5) a veľmi dobrá znalosť [najmenej úroveň B2 (6)] aspoň jedného ďalšieho jazyka.

POŽADOVANÉ ZNALOSTI A ZRUČNOSTI

| — | výborný prehľad o európskych záležitostiach, |
| --- | --- |

—

výborný prehľad o európskych záležitostiach,

| — | dôkladná znalosť teoretických a praktických aspektov dobrej správy vecí verejných, |
| --- | --- |

—

dôkladná znalosť teoretických a praktických aspektov dobrej správy vecí verejných,

| — | znalosť práva EÚ, najmä v oblastiach významných z pohľadu činností úradu, |
| --- | --- |

—

znalosť práva EÚ, najmä v oblastiach významných z pohľadu činností úradu,

| — | skúsenosti s prácou v medzinárodnom a multikultúrnom prostredí a schopnosť prispôsobiť sa takémuto prostrediu, |
| --- | --- |

—

skúsenosti s prácou v medzinárodnom a multikultúrnom prostredí a schopnosť prispôsobiť sa takémuto prostrediu,

| — | vyžaduje sa dôkladná znalosť anglického jazyka a dobrá znalosť francúzskeho jazyka, pretože tieto jazyky sa vo veľkej miere používajú pri komunikácii v rámci úradu a s ostatnými inštitúciami, znalosť iných úradných jazykov Európskej únie môže byť výhodou. |
| --- | --- |

—

vyžaduje sa dôkladná znalosť anglického jazyka a dobrá znalosť francúzskeho jazyka, pretože tieto jazyky sa vo veľkej miere používajú pri komunikácii v rámci úradu a s ostatnými inštitúciami, znalosť iných úradných jazykov Európskej únie môže byť výhodou.

Okrem toho sa od úspešného uchádzača očakávajú tieto zručnosti a schopnosti:

| — | schopnosť strategicky myslieť, predvídať a identifikovať potenciálne problémy a navrhovať realistické riešenia, |
| --- | --- |

—

schopnosť strategicky myslieť, predvídať a identifikovať potenciálne problémy a navrhovať realistické riešenia,

| — | zručnosti v oblasti vedenia a manažmentu, |
| --- | --- |

—

zručnosti v oblasti vedenia a manažmentu,

| — | vynikajúce komunikačné zručnosti vrátane zručností interpersonálnej komunikácie, |
| --- | --- |

—

vynikajúce komunikačné zručnosti vrátane zručností interpersonálnej komunikácie,

| — | schopnosť presadzovať silného tímového ducha a udržiavať dobré pracovné vzťahy s internými aj externými partnermi a diplomatické schopnosti, |
| --- | --- |

—

schopnosť presadzovať silného tímového ducha a udržiavať dobré pracovné vzťahy s internými aj externými partnermi a diplomatické schopnosti,

| — | schopnosť riadiť zmeny a podporiť zamestnancov pri ich zavádzaní, |
| --- | --- |

—

schopnosť riadiť zmeny a podporiť zamestnancov pri ich zavádzaní,

| — | výrazná schopnosť plánovať a organizovať celkovú prácu riaditeľstva tak, aby sa dodržali kľúčové termíny a zaistilo sa spravodlivé rozdelenie práce v tíme pri zohľadnení požiadaviek stanovených v služobnom poriadku a rozpočtových pravidlách EÚ, |
| --- | --- |

—

výrazná schopnosť plánovať a organizovať celkovú prácu riaditeľstva tak, aby sa dodržali kľúčové termíny a zaistilo sa spravodlivé rozdelenie práce v tíme pri zohľadnení požiadaviek stanovených v služobnom poriadku a rozpočtových pravidlách EÚ,

| — | pozitívny prístup ku kultúre služby občanom a inštitúciám. |
| --- | --- |

—

pozitívny prístup ku kultúre služby občanom a inštitúciám.

VÝBEROVÉ KONANIE

Pri výbere úspešného uchádzača pomáha menovaciemu orgánu poradný výbor pre výberové konanie.

Poradný výbor pre výberové konanie na základe prihlášok najskôr vyhodnotí a porovná kvalifikáciu, prax a motiváciu všetkých uchádzačov. Na základe tohto porovnávacieho posúdenia pripraví poradný výbor pre výberové konanie užší zoznam najvhodnejších kandidátov, ktorí budú pozvaní na prvý pohovor.

Tento prvý výber je založený na porovnávacom posúdení prihlášok. Splnenie podmienok nie je zárukou pozvania na prvý pohovor. Poradný výbor pre výberové konanie môže z uchádzačov, ktorí absolvujú prvý pohovor, vybrať tých s najlepším hodnotením a pozvať ich na druhý pohovor pred výborom.

Na základe celkových výsledkov dosiahnutých počas pohovoru (pohovorov) sa najlepšie ohodnotení uchádzači zúčastnia na záverečnom pohovore s ombudsmanom.

V prípade, že budú v čase konania pohovorov stále v účinnosti opatrenia na zamedzenie šírenia koronavírusu, pohovory s uchádzačmi môžu prebiehať prostredníctvom videokonferencie.

Všetci uchádzači budú informovaní o výsledku každého kroku výberového konania.

PRÁVNY ZÁKLAD

Voľné pracovné miesto sa zverejňuje v súlade s článkom 29 ods. 2 Služobného poriadku úradníkov Európskej únie (7) (miesto vrcholového manažmentu).

ROVNAKÉ PRÍLEŽITOSTI

Úrad európskeho ombudsmana je zamestnávateľ podporujúci rovnaké príležitosti, ktorý víta prihlášky od kvalifikovaných uchádzačov a usiluje sa aktívne podporovať rozmanitosť na pracovisku.

NEZÁVISLOSŤ A VYHLÁSENIE O ZÁUJMOCH

Pred nástupom do zamestnania sa od úspešného uchádzača bude vyžadovať vyhlásenie, že bude konať nezávisle vo verejnom záujme a nemá záujmy, ktoré by mu v nezávislom konaní mohli brániť.

OCHRANA OSOBNÝCH ÚDAJOV

Osobné údaje, ktoré uchádzači poskytnú na účely tohto výberového konania, sa budú spracúvať v súlade s nariadením Európskeho parlamentu a Rady (EÚ) 2018/1725 (8).

PRIHLÁŠKY

Uchádzači musia podať prihlášku cez online systém predkladania prihlášok na webovom sídle úradu ombudsmana (https://www.ombudsman.europa.eu/sk/office/careers) do 31. mája 2020 do 12.00 hod. (bruselského času).

Prihlášky poslané po tomto termíne sa nezohľadnia.

Akúkoľvek korešpondenciu v súvislosti s výberovým konaním adresujte na: career@ombudsman.europa.eu (do predmetu správy napíšte: OMB/4/2020).

Pred odoslaním prihlášky by si mali uchádzači dôkladne skontrolovať, či spĺňajú všetky kritériá oprávnenosti, aby tak predišli automatickému vylúčeniu z výberového konania.

Platné sú len prihlášky, ktoré obsahujú:

| a) | list v anglickom jazyku s odkazom na oznámenie o voľnom pracovnom mieste OMB/04/2020 a vysvetlením dôvodu podania prihlášky; |
| --- | --- |

a)

list v anglickom jazyku s odkazom na oznámenie o voľnom pracovnom mieste OMB/04/2020 a vysvetlením dôvodu podania prihlášky;

| b) | kópiu životopisu v anglickom jazyku (ideálne vo formáte Europass: http://europass.cedefop.europa.eu/); |
| --- | --- |

b)

kópiu životopisu v anglickom jazyku (ideálne vo formáte Europass: http://europass.cedefop.europa.eu/);

| c) | kópie doplňujúcich dokumentov týkajúcich sa vzdelania (9), preukázania odbornej praxe a v súčasnosti vykonávaných úloh (10). |
| --- | --- |

c)

kópie doplňujúcich dokumentov týkajúcich sa vzdelania (9), preukázania odbornej praxe a v súčasnosti vykonávaných úloh (10).

Otázky týkajúce sa technických aspektov adresujte na: webmaster@ombudsman.europa.eu.

---

(1)  Nariadenie Rady (EHS, Euratom, ESUO) č. 259/68 z 29. februára 1968, ktorým sa ustanovuje Služobný poriadok úradníkov Európskych spoločenstiev a Podmienky zamestnávania ostatných zamestnancov Európskych spoločenstiev a prijímajú osobitné opatrenia dočasne uplatniteľné na úradníkov Komisie (Ú. v. ES L 56, 4.3.1968, s. 1), naposledy zmenené nariadením Európskeho parlamentu a Rady (EÚ, Euratom) č. 1023/2013 (Ú. v. EÚ L 287, 29.10.2013, s. 15).

(2)  V súlade s článkom 29 ods. 1 písm. a) a b) nariadenia (EHS, Euratom, ESUO) č. 259/68.

(3)  Podľa článku 5 ods. 3 písm. c) Služobného poriadku úradníkov Európskej únie musia uchádzači dosiahnuť najmenej:

| i) | úroveň vzdelania, ktorá zodpovedá ukončenému vysokoškolskému štúdiu doloženému diplomom, ak vysokoškolské vzdelávanie bežne trvá štyri a viac rokov, alebo |
| --- | --- |

i)

úroveň vzdelania, ktorá zodpovedá ukončenému vysokoškolskému štúdiu doloženému diplomom, ak vysokoškolské vzdelávanie bežne trvá štyri a viac rokov, alebo

| ii) | úroveň vzdelania, ktorá zodpovedá dokončenému vysokoškolskému štúdiu, osvedčená diplomom, a zodpovedajúcu odbornú prax v dĺžke aspoň jedného roka, ak je normálna dĺžka vysokoškolského štúdia aspoň tri roky. |
| --- | --- |

ii)

úroveň vzdelania, ktorá zodpovedá dokončenému vysokoškolskému štúdiu, osvedčená diplomom, a zodpovedajúcu odbornú prax v dĺžke aspoň jedného roka, ak je normálna dĺžka vysokoškolského štúdia aspoň tri roky.

(4)  Pozri spoločný európsky referenčný rámec pre jazyky: https://europass.cedefop.europa.eu/sites/default/files/cefr-sk.pdf.

(5)  Úradnými jazykmi Európskej únie sú: angličtina, bulharčina, čeština, dánčina, estónčina, fínčina, francúzština, gréčtina, holandčina, chorvátčina, írčina, litovčina, lotyština, maďarčina, maltčina, nemčina, poľština, portugalčina, rumunčina, slovenčina, slovinčina, španielčina, švédčina a taliančina.

(6)  Pozri poznámku pod čiarou č. 4.

(7)  Pozri poznámku pod čiarou č. 1.

(8)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

(9)  Pozri poznámku pod čiarou č. 3.

(10)  V dokumente preukazujúcom odbornú prax sa majú jasne uvádzať dátumy začiatku a skončenia daného pracovného pomeru, názov pozície a presný opis vykonávaných úloh.

---